MC ยอดขายลดฉุดกำไรปี 60 ลดลง 28% เหลือ 609 ลบ.
MC กำไรปี 60 ลดลง 28% เหลือ 609.41 ลบ. จากปีก่อนมีกำไร 842.86 ลบ. เหตุภาวะเศรษฐกิจซบเซา-ยอดขายลด เล็งปันผล 0.30 บ./หุ้น ขึ้น XD 11 เม.ย. 61 กำหนดจ่าย 3 พ.ค. 61
23 ก.พ. 2561

บริษัท แม็คกรุ๊ป จำกัด (มหาชน) หรือ MC รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานประจำปี 2560 บริษัทมีกำไรลดลงจากช่วงเดียวกันของปีก่อน เนื่องจากภาวะการจับจ่ายใช้สอยที่ซบเซา และการแข่งขันที่ส่งผลกระทบต่อช่องทางค้าส่ง ทั้งนี้ ยอดขายผ่านช่องทางร้านค้าปลีกของบริษัท และช่องทางห้างสรรพสินค้าที่มีสาขาทั่วประเทศยังปรับตัวเพิ่มขึ้นร้อยละ 4.2
โดย ณ สิ้นปี 2560 บริษัทมีจุดจำหน่ายทั้งสิ้น 894 แห่ง ลดลงสุทธิ 3 แห่งจากปีก่อน จากการเพิ่มร้านค้าของบริษัทฯ (Mc) 3 แห่ง เพิ่มจุดจำหน่ายในห้างค้าปลีก 11 แห่ง ลดจุดขายในต่างประเทศ 17 แห่ง เพื่อปรับกลยุทธ์การทำการตลาด อย่างเฉพาะเจาะจงในประเทศเมียนมาร์และประเทศลาว
พร้อมเตรียมจ่ายเงินปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสดในอัตรา 0.30 บาทต่อหุ้น ขึ้นเครื่องหมาย XD วันที่ 11 เม.ย. 61 กำหนดจ่ายปันผล 3 พ.ค. 61